มีอาการ หวิวๆวูบๆเหมือนจะเป็นลมอยู่ตลอดเวลาค่ะ เวลาเคลื่อนไหวร่างกาย เป็นมาประมาณ 2 อาทิตย์เเล้วค่ะ ก่อนหน้านี้มีอาการรักษาออฟฟิศซินโดรมโดยทานยา และนวดเป็นประจำค่ะ มีโรคประจำตัวเป็นไมเกรน และทานยานอนหลับต่อเนื่องมาประมาณ 8 เดือนโดยการควบคุมของเเพทย์ค่ะ อยากทราบว่าเป็นโรคอะไร มีวิธีรักษาหรือทานยาอะไรดีคะ
สวัสดีค่ะ อาการหวิว วูบคล้ายจะเป็นลมดังกล่าวมานั้น อาจจะเกิดจาก การมีภาวะซีด คือมีเม็ดเลือดแดงต่ำกว่าปกติ ทำให้มีอาการหวิว คล้ายจะวูบ เป็นลมได้ หรือเกิดจากการมีน้ำตาลต่ำในเลือด ความดันต่ำขณะเปลี่ยนท่า มีโรคหัวใจเต้นผิดจังหวะ ทำให้มีอาการหวิว วูบ หน้ามืดเป็นบางขณะ หรือมีภาวะชักเกร็ง มักวูบหมดสติไม่รู้สึกตัวร่วมกับมีการเคลื่อนไหวของร่างกายที่ผิดปกติไปได้แนะนำสังเกตอาการถ้ามีอาการบ่อยจนรบกวนชีวิตประจำวัน หรือเคยมีอาการเป็นลม หมดสติ ชักเกร็ง ควรไปพบแพทย์ทันที หรือถ้ายังมีอาการเรื้อรังก็ควรไปตรวจค่าเลือด ค่าระดับน้ำตาลในเลือด และตรวจดูคลื่นไฟฟ้าหัวใจเช่นกันเบื้องต้นให้ดื่มน้ำมากๆ เปลี่ยนท่าทางควรทำอย่างช้าๆ นอนหลับพักผ่อนให้เพียงพออย่างน้อย 8-10 ชั่วโมงต่อวัน รับประทานอาหารให้ครบ 5 หมู่